Uudelleen käsitelty ehdotus neuvoston direktiiviksi kuljetettavista painelaitteista /* KOM/99/0151 lopull. - SYN 97/0011 */





Uudelleen käsitelty ehdotus NEUVOSTON DIREKTIIVIKSI kuljetettavista painelaitteista (komission EY:n perustamissopimuksen 189 C (d) artiklan nojalla esittämä) PERUSTELUT Komissio toimitti 8. tammikuuta 1997 neuvostolle ehdotuksen direktiiviksi kuljetettavista painelaitteista (KOM(96)674 lopullinen - SYN 97/0011 (1)). (1) EYVL C 95, 24.3.1997, s. 2. Talous- ja sosiaalikomitea antoi myönteisen lausunnon ehdotuksesta 10. heinäkuuta 1997 (2). (2) EYVL C 296, 26.9.1997, s. 6. Euroopan parlamentti hyväksyi päätöslauselman ehdotuksesta ensimmäisessä käsittelyssä 19. helmikuuta 1998 (3). (3) EYVL C 80, 16.3.1998, s. 217. Komissio toimitti 12. toukokuuta 1998 neuvostolle muutetun ehdotuksen (KOM(1998)286 final - SYN 97/0011 (4)). (4) EYVL C 186, 16.6.1998, s. 11. Euroopan parlamentti teki 10. maaliskuuta 1999 tarkistuksia yhteiseen kantaan, jonka neuvosto oli vahvistanut edellä mainittuun ehdotukseen 30. marraskuuta 1998 (5). (5) EYVL C 18, 22.1.1999, s. 1. Komissio on käsitellyt uudelleen ehdotuksensa EY:n perustamissopimuksen 189 c artiklan d kohdan nojalla ja sisällyttänyt siihen tarkistuksen 2, joka koskee komissiolle tehtävää pakollista ilmoitusta perusteettomista merkinnöistä. Komissio ei voinut hyväksyä muita Euroopan parlamentin tekemiä tarkistuksia seuraavista syistä: - Tarkistus 1 hylätään, sillä hyväksytyn laitoksen tekemä olemassa olevan astian uudelleenarviointi mainitaan vain mahdollisuutena; ne jäsenvaltiot, jotka sallivat tämän mahdollisuuden käyttämisen, ovat ne, joilla on jo paljon kokemusta hyväksytyistä laitoksista, ja ne antavat uudelleenarviointiluvan vain joillekin määrätyille hyväksytyille laitoksille; tässä tilanteessa ja kun myös otetaan huomioon, että jokin ilmoitettu laitos on jo aikaisemmin arvioinut tyypin vaatimustenmukaisuuden, ilmoitetun laitoksen ilman ennakkovaroitusta tekemät tarkastuskäynnit ovat tarpeettomia. - Tarkistus 3 hylätään siksi, että raportointia ei tarvita, koska mukauttaminen tekniseen kehitykseen tapahtuu komission direktiivien avulla, jotka julkaistaan Euroopan yhteisöjen virallisessa lehdessä. - Tarkistus 4 hylätään, sillä se perustuu jo hylättyyn tarkistukseen 1. Komission uudelleen käsitelty teksti on siis seuraavanlainen: Uudelleen käsitelty ehdotus NEUVOSTON DIREKTIIVIKSI kuljetettavista painelaitteista (ETA:n kannalta merkityksellinen teksti) Yhteinen kanta // Uudelleen käsitelty ehdotus (Tarkistus 2) 12 artikla Jos jäsenvaltio havaitsee, että liitteessä VII esitetty vaatimustenmukaisuusmerkintä on kiinnitetty perusteettomasti, omistaja, tämän yhteisöön sijoittautunut edustaja tai haltija, valmistaja tai tämän yhteisöön sijoittautunut edustaja on velvollinen saattamaan kuljetettavan painelaitteen merkintää koskevien säännösten mukaiseksi ja lopettamaan rikkomuksen kyseisen jäsenvaltion vahvistamien edellytysten mukaisesti, sanotun kuitenkaan rajoittamatta 11 artiklan säännöksiä. Jos vaatimustenvastaisuus jatkuu, jäsenvaltion on toteutettava kaikki aiheelliset toimenpiteet kyseisen laitteen markkinoille saattamisen, kuljetuksen tai käytön rajoittamiseksi tai kieltämiseksi tai sen poistamiseksi markkinoilta tai liikenteestä 11 artiklassa säädettyä menettelyä noudattaen. // Jos jäsenvaltio havaitsee, että liitteessä VII esitetty vaatimustenmukaisuusmerkintä on kiinnitetty perusteettomasti, omistaja, tämän yhteisöön sijoittautunut edustaja tai haltija, valmistaja tai tämän yhteisöön sijoittautunut edustaja on velvollinen saattamaan kuljetettavan painelaitteen merkintää koskevien säännösten mukaiseksi ja lopettamaan rikkomuksen kyseisen jäsenvaltion vahvistamien edellytysten mukaisesti, sanotun kuitenkaan rajoittamatta 11 artiklan säännöksiä. Jos vaatimustenvastaisuus jatkuu, jäsenvaltion on ilmoitettava välittömästi asiasta komissiolle ja toteutettava kaikki aiheelliset toimenpiteet kyseisen laitteen markkinoille saattamisen, kuljetuksen tai käytön rajoittamiseksi tai kieltämiseksi tai sen poistamiseksi markkinoilta tai liikenteestä 11 artiklassa säädettyä menettelyä noudattaen.